ალექსანდრია ოკასიო-კორტესი
ალექსანდრია ოკასიო-კორტესი (ინგლ. Alexandria Ocasio-Cortez; დ. 13 ოქტომბერი, 1989, ნიუ-იორკი, აშშ) — ამერიკელი პოლიტიკოსი და განმანათლებელი. დემოკრატიული პარტიის წევრი და 2019 წლის 3 იანვრიდან აშშ-ის წარმომადგენელთა პალატის წევრი ნიუ-იორკის შტატის მე-14 საარჩევნო ოლქიდან. 2018 წლის 26 ივნისს, ოკასიო-კორტესმა გამარჯვება მოიპოვა დემოკრატიული პარტიის ნიუ-იორკის მე-14 საარჩევნო ოლქის პრაიმერიზში, რომელიც ნიუ-იორკის ბრონქსისა და კუინზის ნაწილს აერთიანებს. პრაიმერიზში დაამარცხა მოქმედი კონგრესმენი ჯოზეფ კროული და 2018 წლის კონგრესის შუალედურ არჩევნებზე გაიმარჯვა. ოკასიო-კორტესი ამერიკის დემოკრატიული სოციალისტების წევრია. კონგრესის წევრობამდე ოკასიო-კორტესი ბრონქსში პედაგოგად და საზოგადოებრივ ორგანიზატორად მუშაობდა, ასევე მუშაობდა ესპანური ენის ეროვნული ინსტიტუტის 2017 წლის ჩრდილოეთის საუნივერსიტეტო კოლეჯის საგანმანათლებლო დირექტორის თანამდებობაზე. 29 წლის ასაკში, ოკასიო-კორტესი ყველაზე ახალგაზრდა ქალი გახდა, რომელიც ამერიკის შეერთებული შტატების კონგრესის წევრად აირჩიეს.